《黄泰之郎中以潮阳诗见贻次韵一篇奉酬》
宋代·喻良能

千里潮阳喜政成，五年重会帝王城。
尺书不寄头俱白，一笑相逢意已倾。
辉采共看新列宿，风流犹记古州瀛。
诗编总是惊人语，怪得年来太瘦生。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。